
GYÓGYNÖVÉNYES TEAKEVERÉKEK VIZSGÁLATA COPD/RAO-OS LOVAK ESETÉBEN

Kulcsszavak: Krónikus obstruktív tüdőbetegség; gyógynövényes teakeverékek
A bevezetésben ismertetem témaválasztásom okát, személyes kötődésemet. Ebben a részben tárgyalom továbbá azt is, hogy milyen célkitűzésekkel kezdtem neki ennek a kutatásnak.
Az irodalmi áttekintés során röviden feldolgoztam a felhasznált irodalmakat. Ismertetem a ló tüdejének felépítését, a légzés végbemenetelét. Ismertetem továbbá a COPD/RAO fajtáit, tüneteit. Ugyan ebben a fejezetben ismertettem a klinikai alapértékeket is. Kezelési alternatívákat mutatok be a betegség tüneteinek szinten tartása érdekében. Itt található meg az alternatív kezelés mellett a szteroidok hatásának bemutatása is. Ennek a fejezetnek a végén pedig a két hazai vállalkozás kerül bemutatásra.
Az anyag-és módszer fejezetben ismertetem a megfigyelés helyeit, a tartásmódokat és a megfigyelés eszközeit. Ezen felül az etetett keverékek rövid ismertetése is ebben a fejezetben történik. Itt dolgozom fel a saját keverék esetében a kérdőívet is, valamint itt tárgyalom a fogalmakat is. Diagramokat és táblázatokat készítettem, amiken keresztül bemutatom a vizsgált egyedek nem, kor és fajtamegoszlását. Diagramon keresztül vizsgáltam a keverékek gyógynövény tartalmát, havi lebontásban az etetett receptúrákat, valamint az etetett abraktakarmányok megoszlását is. Az itt feldolgozott adatok szolgáltatják dolgozatom alapját.
Az eredmények fejezet tartalmazza a kísérlet feldolgozását, valamint kiértékelését. Ebben a fejezetben mutatom be a vizsgált egyedeket és kezeléseiket a három vizsgált hónapban. Itt dolgozom fel az esettanulmányokat. Itt mutatom be a diagramok segítségével a vizsgált lovak súlyában, légzés-és pulzusszámában bekövetkezett változásokat. Itt tárgyalom továbbá a diagramok felhasználásával a szemgyulladás, a láz, az orrváladék, valamint a mortalitási viszonyokat is. Záró részként pedig az etetett keverékek százalékos megoszlását vizsgálom.
A következtetések című fejezet kapcsolódik az eredmények részhez. A célkitűzések megvalósulását vagy cáfolását ebben a részben taglalom. Valamint javaslatot teszek: egyéb kezelési módszerekre.



